**ตอนที่ 2**

**การนำผลการประเมินครั้งที่ผ่านมาใช้ในการปรับปรุงพัฒนา**

การประเมินคุณภาพการศึกษาภายในของมหาวิทยาลัยราชภัฏสกลนครในรอบปีการศึกษา 2559 (1 สิงหาคม 2559 ถึงวันที่ 30 มิถุนายน 2560) คณะกรรมการตรวจประเมินได้ชี้ให้เห็น จุดเด่น จุดแข็ง จุดที่ควรพัฒนา และเสนอแนะแนวทางการพัฒนาในแต่ละองค์ประกอบให้มหาวิทยาลัยได้ทราบ ดังนั้นคณะกรรมการประกันคุณภาพการศึกษา สภามหาวิทยาลัย คณะผู้บริหารมหาวิทยาลัย และผู้ที่เกี่ยวข้องกับงานประกันคุณภาพของมหาวิทยาลัยราชภัฏสกลนคร จึงนำผลการประเมินดังกล่าวมาทบทวนและดำเนินการปรับปรุงพัฒนางานประกันคุณภาพการศึกษาในระดับมหาวิทยาลัยและระดับหน่วยงาน จำแนกตามประเด็นยุทธศาสตร์มหาวิทยาลัยและองค์ประกอบต่าง ๆ ของการประกันคุณภาพการศึกษาภายใน ระดับมหาวิทยาลัย โดยมีรายละเอียด ดังนี้

**ประเด็นยุทธศาสตร์มหาวิทยาลัย : ยุทธศาสตร์ที่ 2 การยกระดับคุณภาพการศึกษาสู่ระดับสากล**

**การประกันคุณภาพการศึกษาภายใน ระดับมหาวิทยาลัย :**

**องค์ประกอบที่ 1 การผลิตบัณฑิต ตัวบ่งชี้ที่ 1.1 ผลการบริหารจัดการหลักสูตรโดยรวม**

**องค์ประกอบที่ 5 การบริหารจัดการ ตัวบ่งชี้ที่ 5.3 ระบบกำกับการประกันคุณภาพหลักสูตรและคณะ**

| ข้อเสนอแนะแนวทางการพัฒนา | การดำเนินการในปี 2560 |
| --- | --- |
| 1. วิเคราะห์ตัวบ่งชี้ของหลักสูตรที่ได้ ค่าคะแนนต่ำและวางระบบและกลไก ในการส่งเสริมพัฒนา |  |
| 2. มหาวิทยาลัยควรบริหารทรัพยากรโดยใช้ทรัพยากรร่วมกันเพื่อจัดอาจารย์ประจำหลักสูตรทั้งมหาวิทยาลัยใหม่ เพราะมหาวิทยาลัย มีหลักสูตรทั้งหมด 68 หลักสูตร ถ้าจัดอาจารย์ประจำหลักสูตรละ 5 คน จะใช้อาจารย์ทั้งหมด 340 คน เเต่มหาวิทยาลัยมีอาจารย์ทั้งหมด 388 คน ยังเหลืออาจารย์อยู่ 48 คน |  |
| 3. ถ้าดำเนินการตามข้อ 1 ไม่ได้ มหาวิทยาลัยควรกำหนดเรื่องมาตรฐานหลักสูตรเป็นประเด็นความเสี่ยงใน เเผนบริหารความเสี่ยงของมหาวิทยาลัย |  |

**องค์ประกอบที่ 1 การผลิตบัณฑิต ตัวบ่งชี้ที่ 1.2 อาจารย์ประจำสถาบันที่มีคุณวุฒิปริญญาเอก**

**ตัวบ่งชี้ที่ 5.3 ระบบกำกับการประกันคุณภาพหลักสูตรและคณะ**

| ข้อเสนอแนะแนวทางการพัฒนา | การดำเนินการในปี 2560 |
| --- | --- |
| 1. กำหนดแผนพัฒนาบุคลากรในระดับ ตัวบุคคลที่ต้องการพัฒนาตนเองด้านคุณวุฒิปริญญาเอก และการกำกับติดตามให้ดำเนินการศึกษาต่อให้สำเร็จการศึกษาตามระยะเวลาที่กำหนด |  |
| 2. สร้างระบบและกลไกติดตามการพัฒนาตนเองของบุคลากรสายวิชาการเป็นรายบุคคลอย่างต่อเนื่อง พร้อมทั้งมีมาตรการกระตุ้นอาจารย์ที่ยังไม่ดำเนินการยื่นขอตำแหน่งทางวิชาการให้ตรงตามระยะเวลา |  |

**องค์ประกอบที่ 1 การผลิตบัณฑิต ตัวบ่งชี้ที่ 1.4 การบริการนักศึกษาระดับปริญญาตรี**

**ตัวบ่งชี้ที่ 1.5 กิจกรรมนักศึกษาระดับปริญญาตรี**

| ข้อเสนอแนะแนวทางการพัฒนา | การดำเนินการในปี 2560 |
| --- | --- |
| ส่งเสริมและสนับสนุนให้นักศึกษาและศิษย์เก่าได้มีความพร้อมด้านทักษะชีวิตและอาชีพการงานให้ทันต่อการเปลี่ยนเเปลงเทคโนโลยีการพัฒนาทั้งในประเทศและในสากล |  |

**องค์ประกอบที่ 2 การวิจัย ตัวบ่งชี้ที่ 2.1 ระบบและกลไกการบริหารและพัฒนางานวิจัยหรืองานสังสรรค์**

| ข้อเสนอแนะแนวทางการพัฒนา | การดำเนินการในปี 2560 |
| --- | --- |
| 1. ปรับปรุงผู้รับผิดชอบโครงการโดยให้อาจารย์ที่ปรึกษาในฐานะนักวิจัยเป็นหัวหน้าโครงการโดยมีนักศึกษาเป็นผู้ร่วมวิจัยเพื่อให้สามารถนำงบประมาณที่ได้รับการจัดสรรมาคิดเป็นผลงานวิจัยของอาจารย์และนักวิจัยได้ตามเกณฑ์การประกันคุณภาพ |  |
| 2. ควรมีระบบบริหารจัดการการนำผลงานวิจัยหรืองานสร้างสรรค์ไปใช้ประโยชน์พร้อมทั้งหาช่องทางประชาสัมพันธ์เผยแพร่ฐานข้อมูลให้กลุ่มเป้าหมายได้รับทราบ |  |
| 3. นำผลงานวิจัยที่ได้รับการจดสิทธิบัตรไปทำให้เกิดมูลค่าเพิ่ม |  |
| 4. ระบบและกลไกเพื่อช่วยในการคุ้มครองสิทธิของงานวิจัยหรืองานสร้างสรรค์ที่นำไปใช้ประโยชน์ควรปรับปรุงขั้นตอนการทำงานโดยทำเป็นประกาศของมหาวิทยาลัยและควรมีคณะกรรมการพัฒนาผลงานที่สมควรได้ รับการสนับสนุนให้ขอรับการคุ้มครองสิทธิและควรมีการให้ขวัญกำลังใจของผลงานวิจัยที่สามารถ จดสิทธิบัตรอนุสิทธิบัตรได้ |  |

**ประเด็นยุทธศาสตร์มหาวิทยาลัย : ยุทธศาสตร์ที่ 3 การพัฒนาท้องถิ่นอย่างยั่งยืนบนพื้นฐานเศรษฐกิจพอเพียง**

**การประกันคุณภาพการศึกษาภายใน ระดับมหาวิทยาลัย :**

**องค์ประกอบที่ 3 การบริการวิชาการ ตัวบ่งชี้ที่ 3.1 การบริการวิชาการแก่สังคม**

| ข้อเสนอแนะแนวทางการพัฒนา | การดำเนินการในปี 2560 |
| --- | --- |
| โครงการบริการวิชาการหรือกิจกรรมควรทำอย่างต่อเนื่องจนทำให้เห็นผลเป็นรูปธรรมอย่างชัดเจนและพัฒนาให้เป็นศูนย์การเรียนรู้ และขยายพื้นที่เป้าหมายต่อไป |  |

**องค์ประกอบที่ 4 ระบบและกลไกการทำนุบำรุงศิลปะและวัฒนธรรม**

**ตัวบ่งชี้ที่ 4.1 ระบบและกลไกการทำนุบำรุงศิลปะและวัฒนธรรม**

| ข้อเสนอแนะแนวทางการพัฒนา | การดำเนินการในปี 2560 |
| --- | --- |
| 1. ควรมีโครงการที่เกี่ยวกับการสืบสานวัฒนธรรมและทำให้มีมูลค่าเพิ่มอย่างเช่น มวยโบราณ  2. กำหนดมาตรฐานของศิลปวัฒนธรรม เช่น ท่ารำต่าง ๆ  3. ควรมีพื้นที่แสดงสถานที่ และบุคลากรที่มีประสบการณ์ในการนำฝึกสมาธิภายในมหาวิทยาลัย  4. ควรมีการรวบรวมท่ารำมวยโบราณและทำเป็นรูปปั้นเพื่อแสดงออกถึงเอกลักษณ์ทางวัฒนธรรมที่เป็นรูปธรรม |  |